钦定古今图书集成/明伦汇编/氏族典/第304卷 > 《廖用贤尚友录》 > 庄国祯
## 钦定古今图书集成/明伦汇编/氏族典/第304卷 > 《廖用贤尚友录》 > 庄国祯

按《泉州府志》：“国祯，字君祉，晋江人。嘉靖壬戌进士，授
会稽令。精勤廉敏，以卓异征拜给事中。先后疏抨大
臣，出浙江按察佥事，迁江西参议，广西副使，复改视
江西学政，剂宽严，精鉴别。已迁广西参政，广东臬长，
云南右伯。寻转江西左。丁外艰，除补河南，擢副都御
史，巡抚江西。晋南京刑部侍郎，旋改户部，以内艰归。”